પોતાના રોજીંદા કાર્યોમાં સ્વાવલંબન સ્થાપવાની સાથે રાજાએ ભણવા પર ધ્યાન કેન્દ્રિત કર્યું. રાજાને ખબર હતી કે એ શારીરિક શ્રમ કરવા સક્ષમ નથી તેથી એણે એવું જ કરિયર પસંદ કરવું પડશે જેનામાં શરીર કરતા માનસિક ક્ષમતાઓની વધુ જરૂર હોય. સ્કૂલિંગ પછી રાજાએ હૈદરાબાદ યુનિવર્સિટીમાં પ્રવેશ મેળવ્યો અને ફાઇનાન્સ વિષય સાથે એમ.બી.એ. થયા. ભણવામાં તેજસ્વી એવા રાજાને એમબીએ કરતાની સાથે દિલ્હીની એક કંપનીમાં નોકરી મળી ગઇ. રાજા સ્વાવલંબી હતા તેથી તેમના પરિવારને દિલ્હી મોકલવામાં કોઇ વાંધો નહોતો, રાજાની ક્ષમતાઓ પર માતા-પિતાને પૂરેપૂરો વિશ્વાસ હતો.